b'\n_START_ARTICLE_\nGamle Vagt (Viborg)\n_START_PARAGRAPH_\nGamle Vagt er en tidligere vagtbygning placeret for enden af Gravene og V\xc3\xa6gtertorvet, p\xc3\xa5 Lille Sankt Hansgade 20 i Viborg. Den er opf\xc3\xb8rt i \xc3\xa5r 1805 af bygmester Willads Stilling. Bygningen har v\xc3\xa6ret fredet siden 1919._NEWLINE_Bygningen blev bygget som vagtbygning for 2. Jyske Regiment. Vagtfunktionen forsvandt \xc3\xa5r 1816 da regimentet flyttede fra byen. I 1865 kom 3. Regiment (senere Prinsens Livregiment) til byen og bygningen blev igen benyttet som vagtbygning. Dette fungerede den med indtil 1914. I dag ejer og benytter Viborg Kommune bygningen.'